ഭാവോപനിഷത്ത്
ഓം ഭദ്രം കർണേഭിഃ ശൃണുയാമ ദേവാഃ  |  ഭദ്രം
പശ്യേമാക്ഷഭിര്യജത്രാഃ | 
സ്ഥിരൈരംഗൈസ്തുഷ്ടുവാം ̐സസ്തനൂഭിഃ |  
വ്യശേമ ദേവഹിതം യദായുഃ | 
സ്വസ്തി ന ഇന്ദ്രോ വൃദ്ധശ്രവാഃ |  സ്വസ്തി നഃ പൂഷാ വിശ്വവേദാഃ | 
സ്വസ്തി നസ്താർക്ഷ്യോഽരിഷ്ടനേമിഃ |  സ്വസ്തി നോ ബൃഹസ്പതിർദധാതു | 
ഓം ശാന്തിഃ ശാന്തിഃ ശാന്തിഃ || 

ആത്മാനമഖൺദമൺദലാകാരമവൃത്യ സകലബ്രഹ്മാന്ദമന്ദലം
സ്വപ്രകാശം ധ്യായേത് |  ശ്രീഗുരുഃ സർവകാരണഭൂതാ ശക്ത്തിഃ ||  1|| 
തേന നവരന്ധ്രരൂപോ ദേഹഃ ||  2||  നവചക്രരൂപം ശ്രീചക്രം ||  3||  
വാരാഹീ പിതൃരൂപാ കുരുകുല്ലാ ബലിദേവതാ മാതാ ||  4||  
പുരുഷാർഥാഃ സാഗരാഃ ||  5||  ദേഹോ നവരത്നദ്വീപഃ ||  6||  
ത്വഗാദി സപ്ത്തധാതുരോമസംയുക്ത്തഃ ||  7|| 
സങ്കൽപാഃ കൽപതരവസ്തേജഃ കൽപകോദ്യാനം ||  8||  
രസനയാ ഭാവ്യമാനാ മധുരാമ്ലതിക്ത്തകടുകഷായലവണരസാഃ ഷഡൃതവഃ ||  9||  
ജ്ഞാനമർധ്യം ജ്ഞേയം ഹവിർജ്ഞാതാ ഹോതാ 
ജ്ഞാതൃജ്ഞാനജ്ഞേയാനാമഭേദഭവനം ശ്രീചക്രപൂജനം ||  10||  
നിയതിഃ ശ്രൃംഗാരാദയോ രസാ അണിമാദയഃ ||  11||  
കാമക്രോധലോഭമോഹമദമാത്സര്യപുണ്യപാപമയാ 
ബ്രാഹ്മ്യാദ്യയഷടശക്ത്തയഃ ||  12||  
ആധരനവകം മുദ്രാശക്ത്തയഃ ||  13|| 
പൃഥിവ്യപ്തേജോവാഇവാകാശാശ്രോത്രത്വക്ചക്ഷുർജിഹ്വഘ്രാണ- 
വാക്പാണിപാദപായൂപസ്ഥാനി മനോവികാരാഃ 
കാമാകർഷിണ്യാദി ഷോദശ ശക്ത്തയഃ ||  14||  
വചനാദാനാഗമനവിസർഗാനന്ദഹാനോപാദാനോപേക്ഷാഖ്യ- 
ഭുദ്ധയോഽനംഗകുസുമാദ്യഷ്ടൗ ||  15||  
അലംബുസാ കുഹുർവിശ്വോദരാ വാരണാ ഹസ്തിജിഹ്വാ യശോവതീ പയസ്വിനീ 
ഗാന്ധാരീ പൂഷാ ശംഖിനീ സരസ്വതീഡാ പിംഗലാ സുഷുമ്നാ ചേതി 
ചതുർദശ നാഡ്യഃ സർവസങ്ക്ഷ്ഹോഭിണ്യദി ചതുർദശശക്ത്തയഃ ||  16||  
പ്രാണാപാനവ്യാനോദാനസമാനനാഗകൂർമകൃകരദേവദത്തധനഞ്ജയാ 
ദശവായവഃ സർവസിദ്ധിപ്രദാദിബഹിർദശാരദേവതാഃ ||  17||  
ഏതദ്വായുസംസർഗകോപാധിഭേധേന രേചകഃ പാചകഃ ശോഷകോ 
ദാഹകഃ പ്ലാവക ഇതി പ്രാണമുഖ്യവേന പഞ്ചധാ ജഠരാഗ്നിർഭവതി||  18||  
ക്ഷാരക ഉദ്ധാരകഃ ക്ഷോഭകോ ജൃംഭകോ മോഹക ഇതി 
നാഗപ്രാധാന്യേന പഞ്ചബിധാസ്തേ മനുഷ്യാണാം ദേഹഗാ 
ഭക്ഷ്ഹ്യഭോജ്യശോഷ്യലേഹ്യപേയാത്മകപഞ്ചവിധമന്നം പാചയന്തി||  19|| 

ഏതാ ദശവഹ്നികലാഃ സർവജ്ഞാദ്യാ അന്തർദശാരദേവതാഃ ||  20|| 
ശീതോഷ്ണാസുഖദുഃഖേച്ഛാഃ സത്ത്വം രജസ്തമോ 
വശിന്യാദിശക്ത്ഥയോഅഷ്തൗ ||  21||  
ശബ്ദാദി തന്മാത്ത്രാഃ പഞ്ചപുഷ്പബാണാഃ ||  22||  മന ഇക്ഷ്ഹുധനുഃ ||  23||  
രാഗഃ പാശഃ ||  24||   ദ്വേഷോഽങ്കുശഃ ||  25||  
അവ്യക്ത്ത മഹദഹങ്കാരാഃ കാമേക്ഷ്വരീ വജ്രേശ്വരീ 
ഭഗമാലിന്യോഽന്തസ്ത്ത്രികോണഗാ ദേവതാഃ ||  26|| 
നിരുപാധികസംവിദേവ കാമേശ്വര ||  27||  
സദാനന്ദപൂർണ സ്വാത്മേവ പരദേവതാ ലലിതാ ||  28||  
ലൗഹിത്യമേതസ്യ സർവസ്യ വിമർശ ||  29|| 
അനന്യചിത്തത്വേന ച സിദ്ധിഃ ||  30||  ഭാവനായാഃ ക്രിയാ ഉപചരഃ ||  31|| 
അഹം ത്വമസ്തി നാസ്തി കർതവ്യമകർതവ്യമുപാസിതവ്യമിതി 
വികൽപാനാമാത്മനി വിലാപനം ഹോമഃ ||  32||  
ഭവനാവിഷയാണാമഭേദഭവനാ തർപണം ||  33|| 
പഞ്ചദശതിഥിരൂപേണ കാലസ്യ പരിണാമാവലോകനം ||  34||  
ഏവമ്ം മുഹൂർതത്ത്രിതയം മുഹൂർതദ്വിതയം മുഹൂർതമാത്ത്രം വാ 
ഭാവനാപരോ ജീവന്മുക്ത്തോ ഭവതി സ ഏവ ശിവയോഗീതി ഗദ്യതേ||  35||  
ആദിമതേനാന്തശ്ചക്രഭാവനാഃ പ്രതിപാദിതാഃ ||  36||  
യ ഏവം വേദ സോഽഥർവശിരോഽധീതേ ||  37|| 
ഇത്യുപനിഷത് || 

ഓം ഭദ്രം കർണേഭിഃ ശൃണുയാമ ദേവാഃ  |  ഭദ്രം
പശ്യേമാക്ഷഭിര്യജത്രാഃ| 
സ്ഥിരൈരംഗൈസ്തുഷ്ടുവാം ̐സസ്തനൂഭിഃ |  വ്യശേമ ദേവഹിതം യദായുഃ | 
സ്വസ്തി ന ഇന്ദ്രോ വൃദ്ധശ്രവാഃ |  സ്വസ്തി നഃ പൂഷാ വിശ്വവേദാഃ| 
സ്വസ്തി നസ്താർക്ഷ്യോഽരിഷ്ടനേമിഃ |  സ്വസ്തി നോ ബൃഹസ്പതിർദധാതു| 
ഓം ശാന്തിഃ ശാന്തിഃ ശാന്തിഃ || 

||  ഇതി  ഭാവോപനിഷത്  || 
ഉപനിഷത്തുകൾ